 **СТОЛИЧНА ОБЩИНА РАЙОН „ НАДЕЖДА”** 

**гр. София -1220, ул.“Осми март”№ 6, тел. 02/495-11-58**

www.so-nadejda.com; е-mail: info@so-nadejda.com

**З А П О В Е Д**

Във връзка със Заповед № СОА25-РД09-2571/11.04.2025г., на Кмета на Столична община, относно предотвратяване възникването на пожари и осигуряване на пожарна безопасност в защитени територии – изключителна държавна собственост, през пожароопасния период за 2025г. и на основание чл.44, ал.1, т.1, т.8, ал.2 от Закона за местното самоуправление и местната администрация (ЗМСМА), във връзка с чл.10, ал.1, т.6, ал.2, т.1 и чл.15, ал.1, т.5 и т.9 от Закона за опазване на околната среда (ЗООС)

**Н А Р Е Ж Д А М:**

 1. На основание Наредба № 81213-968 10.12.2014г. за правилата и нормите за пожарна безопасност при извършване на дейности в земеделските земи ***ЗАБРАНЯВАМ*** паленето на стърнища, слогове, крайпътни ивици, сухи треви и други растителни отпадъци.

 2. Паленето на стърнища, слогове, крайпътни ивици, сухи треви и други растителни отпадъци създава опасност от възникване на пожари и представлява нарушение на законодателството. Всеки, който извършва тези дейности подлежи на налагане на санкция по чл.41а от Закона за опазване на земеделските земи:

 (1). Наказва се с глоба от 1500 до 6000 лв. ползвателят на земеделска земя, на която е извършено изгаряне на стърнища и други растителни отпадъци.

 (2). Актовете на лицата по чл. 44, ал. 1 се изпращат в Държавен фонд "Земеделие" за санкциониране на нарушенията на Национален стандарт 2.2 от Условията за поддържане на земята в добро земеделско и екологично състояние.

 (3). При повторно нарушение наказанието е от 2000 до 12 000 лв.

 (4). Наказанието по ал. 1 и 3 се налага и на лице, което е нарушило забраната по чл. 6, ал. 1, т. 2.

 3. Предвид чл. 162, ал.1 и 166, т.3 от ЗООС, при констатиране на палене на стърнища, слогове, крайпътни ивици, сухи треви и други растителни отпадъци, кметът на района уведомява своевременно лицата определени по чл.167 от ЗООС, за предприемане на съответните административно наказателни мерки срещу нарушителите.

 Настоящата заповед е в сила до 31.10.2025г.

 Със заповедта да се запознае населението на район „Надежда“ за сведение и изпълнение посредством публикуване на сайта на района и поставяне на информационното табло в сградата на районната администрация.

Контрол по изпълнение на заповедта възлагам на Вяра Арнаудска - секретар на СО - район „Надежда ”.

*Съгласувал чрез АИСРНД:*

*Ива Панайотова-Гетова – началник-отдел „ПНО“ на СО, район „Надежда“*

*Изготвил чрез АИСРНД:*

*Петя Кирова – главен експерт „ОМП и ЗБ“ – 28.04.2025г.*